# கேஎல்ஐஏ போக்குவரத்து


<mapframe text="Route of KLIA Transit" width=360 height=260 zoom=11 latitude=2.94 longitude=101.675>  
{  
"type": "ExternalData",  
"service": "geoline",  
"ids": "Q6151888",  
"properties": {  
"stroke": "#139593",  
"stroke-width": 6  
}  
}  
</mapframe>  
**கேஎல்ஐஏ போக்குவரத்து** அல்லது **கோலாலம்பூர் பன்னாட்டு வானூர்தி நிலைய கேஎல்ஐஏ போக்குவரத்து** (ஆங்கிலம்; மலாய்: *KLIA Transit;* சீனம்: 吉隆坡机场支线) என்பது மலேசியா, கோலாலம்பூர், கோலாலம்பூர் பன்னாட்டு வானூர்தி நிலையத்திற்குச் சேவை செய்யும் கொமுட்டர் தொடருந்துச் சேவை ஆகும்.  

இது கோலாலம்பூரின் முக்கியத் தொடருந்து நிலையமான கோலாலம்பூர் சென்ட்ரலில் இருந்து கோலாலம்பூர் பன்னாட்டு வானூர்தி நிலையத்தின் கேஎல்ஐஏ T1 *(KLIA T1)* மற்றும் கேஎல்ஐஏ T2 *(KLIA T2)* நிலையங்களுக்குச் சேவை செய்கிறது.  

இந்த கேஎல்ஐஏ போக்குவரத்துச் சேவை, கேஎல்ஐஏ விரைவுத் தொடருந்துச் சேவையின் அதே வழித்தடங்களையும் பகிர்ந்து கொள்கின்றது. இந்த வழித்தடம் விரைவுத் தொடருந்து இணைப்பு *(Express Rail Link Sdn. Bhd) (ERL)* மூலம் இயக்கப்படுகிறது.  

## பொது

இந்த கேஎல்ஐஏ போக்குவரத்துச் சேவை *(KLIA Transit)* அனைத்து தொடருந்து நிலையங்களிலும் நின்று செல்லும் சேவையை வழங்குகிறது. அதே வேளையில், இதன் நட்புச் சேவையான கேஎல்ஐஏ விரைவுத் தொடருந்து *(KLIA Ekspres)* சேவை; கோலாலம்பூர் சென்ட்ரல் மற்றும் கேஎல்ஐஏ T1; கேஎல்ஐஏ T2 ஆகிய நிலையங்களுக்கு மட்டும் நேரடிச் சேவையில் ஈடுபடுகிறது.  

இந்த வழித்தடம், கிள்ளான் பள்ளத்தாக்கின் ஒருங்கிணைந்த போக்குவரத்து அமைப்புக் கூறுகளில் *(Klang Valley Integrated Transit System)* ஒன்றாகும். அதிகாரப்பூர்வ போக்குவரத்து வரைபடங்களில் இந்த வழித்தடத்திற்கு என குறியீடும் நீல பச்சை நிறத்தில் உள்ளது.  

24 ஆகஸ்டு 2010 அன்று, கோலாலம்பூர் சென்ட்ரல் நிலையத்தில் இரு கேஎல்ஐஏ தொடருந்துகள் மோதிக் கொண்டன. அதுவே கேஎல்ஐஏ போக்குவரத்துச் சேவையின் முதல் விபத்து ஆகும். அந்த விபத்தில் 3 பயணிகள் காயமடைந்தனர்.  

## கேஎல்ஐஏ
கேஎல்ஐஏ (**KLIA**) என்பது கோலாலம்பூர் பன்னாட்டு வானூர்தி நிலையத்தின் *(Kuala Lumpur International Airport)* சுருக்கமாகும். கேஎல்ஐஏ, மலேசியாவின் பிரதான வானூர்தி நிலையம் ஆகும். மேலும் தென்கிழக்காசியாவின் முக்கிய வானூர்தி நிலையங்களில் ஒன்றாகத் திகழ்கின்றது. **கேஎல்ஐஏ** *(KLIA)* என்று சுருக்கமாக அழைக்கப்படுகின்றது.  

20-ஆம் நூற்றாண்டில், உலகின் தொழில்நுட்ப அதிசயங்களில் ஒன்றாக இந்த வானூர்தி நிலையம் அறியப் படுகின்றது. இந்த வானூர்தி நிலையத்தின் முழுமையான செயல்பாடுகளும் கணினி தொழில்நுட்பத்தில் இயங்குகின்றன.  

### அதிவிரைவு தொடருந்துச் சேவை

மலேசியத் தலைநகரான கோலாலம்பூரிலிருந்து ஏறக்குறைய 65 கி.மீ தொலைவில் சிலாங்கூர் மாநிலத்தின் சிப்பாங் மாவட்டத்தில் அமைந்து உள்ளது. அதிவிரைவு தொடருந்துச் சேவையின் வழி, இந்தப் பன்னாட்டு நிலையத்தை 28 நிமிடங்களில் சென்று அடையும் வகையில் நவீனமான வசதிகள் உருவாக்கப்பட்டுள்ளன.  

இந்தப் பன்னாட்டு நிலையம் 27 சூன், 1998-இல் அதிகாரப்பூர்வமாகத் திறக்கப்பட்டது. இதை அமைக்க 3.5 பில்லியன் அமெரிக்க டாலர்கள்; ஏறக்குறைய 12 பில்லியன் மலேசிய ரிங்கிட் செலவாயிற்று. ஒவ்வோர் ஆண்டும் 35 மில்லியன் பயணிகள் இந்த வானூர்தி நிலையத்தைப் பயன்படுத்துகின்றனர். இந்த நிலையத்தின் வழியாக 1.2 மில்லியன் டன்கள் சரக்குகளும் கொண்டு செல்லப் படுகின்றன.  

## கிள்ளான் பள்ளத்தாக்கு வழித்தடங்கள்
- பத்துமலை–புலாவ் செபாங் வழித்தடம்
- தஞ்சோங் மாலிம்–கிள்ளான் துறைமுக வழித்தடம்
- அம்பாங் வழித்தடம்
- செரி பெட்டாலிங் வழித்தடம்
- கிளானா ஜெயா வழித்தடம்
- கேஎல்ஐஏ விரைவுத் தொடருந்து
- கேஎல்ஐஏ போக்குவரத்து
- கோலாலம்பூர் மோனோரெயில்
- காஜாங் வழித்தடம்
- கேஎல் சென்ட்ரல்–இஸ்கைபார்க்
- சா ஆலாம் வழித்தடம்
- புத்ராஜெயா வழித்தடம்
- எம்ஆர்டி சுற்று வழித்தடம்
- சன்வே விரைவுப் பேருந்து வழித்தடம்

## வழித்தடம்

## கேஎல்ஐஏ போக்குவரத்து தொடருந்து நிலையங்கள்
<font color="#33A8B5">**கேஎல்ஐஏ போக்குவரத்து தொடருந்து** (**KLIA Transit**) </font> வழித்தடத்தில் 6 நிலையங்கள் உள்ளன. அந்த நிலையங்களின் விவரங்கள்:  
| **நிலையக் குறியீடு** | **தோற்றம்** | **நிலையத்தின் பெயர்** |
| --- | --- | --- |
| கோலாலம்பூர் சென்ட்ரல் |  |  |
| பண்டார் தாசேக் செலாத்தான் நிலையம் |  |  |
| புத்ராஜெயா சென்ட்ரல் |  |  |
| சாலாக் திங்கி இஆர்எல் நிலையம் |  |  |
| கேஎல்ஐஏ T1 நிலையம் |  |  |
| கேஎல்ஐஏ T2 நிலையம் | } |  |

## பயணிகள்

| ஆண்டு | பயணிகள் | குறிப்பு |  |
| --- | --- | --- | --- |
| 2023 | 5,143,373 |  |  |
| 2022 | 3,375,314 |  |  |
| 2021 | 724,997 | கோவிட்-19 |  |
| 2020 | 2,189,136 | கோவிட்-19 |  |
| 2019 | 6,788,122 | மிக உயர்வு |  |
| 2018 | 6,540,177 |  |  |
| 2017 | 6,443,667 |  |  |
| 2016 | 6,485,272 |  |  |
| 2015 | 6,496,617 |  |  |
| 2014 | 6,310,323 |  |  |
| 2013 | 4,374,220 |  |  |
| 2012 | 3,723,536 |  |  |
| 2011 | 3,236,795 |  |  |
| 2010 | 2,626,121 |  |  |
| 2009 | 1,794,080 |  |  |
| 2008 | 2,508,886 |  |  |
| 2007 | 2,449,842 |  |  |
| 2006 | 2,369,763 |  |  |
| 2005 | 1,829,224 |  |  |
| 2004 | 1,734,614 |  |  |
| 2003 | 970,598 |  |  |
| 2002 | 187,848 | 20 சூன் 2002-இல் செயல்பாடுகள் தொடங்கின | } |

## காட்சியகம்